Robert Vaughn

Robert Francis Vaughn (* 22. November 1932 in New York City; † 11. November 2016Naricht vun sien Dood) weer en US-amerikaanschen Schauspeler.

 Levensloop 
Vaughn is de Söhn vun en Schauspeler-Ehpoor. He wull toeerst Journalist warrn, hett denn aver op’t College teemlich dull mit Theater un Höörfunk to doon kregen. Dordör is he vun sien Plaan afkamen un wull nu doch lever Schauspeler warrn. Bi’n Theater-Optritt in de fröhen 1950er Johren in Los Angeles is he denn för den Film opdeckt worrn un kreeg sien eersten Studion-Verdrag.

Al 1960 is he för den Oscar nomineert worrn as beste Nevendorsteller för sien Rull in The Young Philadelphians (dt.: Der Mann aus Philadelphia). Sien internatschonalen Dörbrook as Filmschauspeler harr Vaughn fief Johr later mit sien Rull vun den Geheemagenten Napoleon Solo, den he twüschen 1964 un 1968 in de Feernsehreeg The Man from U.N.C.L.E. (dt.: Solo für O.N.C.E.L.) spelen de as ok in eenige Feernsehsünnerprogrammen un Kinofilmen speelt hett. De parodistischen Aventüern vun den Agenten, de an James Bond anlehnt weer un – för de 1960er Johren teemlich ungewöhnlich – mit en russ’schen Kollegen (David McCallum as Illya Kuryakin) regelmatig de Welt redden de, sünd in vele Länner verköfft worrn. As Vaughn 1986 in de föfften Staffel vun de Feernsehreeg The A-Team den General Hunt Stockwell övernahmen hett, de dat A-Team mit Opdräg versorgt, geev dat en late Rezepschoon vun Napoleon Solo: In een Episood hett David McCallum en Gastrull as ehmoligen Partner vun Stockwell, de hier aver twintig Johr lang en Dubbelagent wesen is. Ofschoonst de Naams annere sünd, wiest de Anorden, de Achtergrundmusik un sogor de Szenenwessel unverwesselbor op The Man from U.N.C.L.E. hen.

Blangen de Feernsehregen hett Vaughn in en Reeg vun bekannte Filmen an de Reeg vun Steve McQueen mitspeelt, so as in Bullit, The Magnificent Seven (dt.: Die glorreichen Sieben) oder The Towering Inferno (dt.: Flammendes Inferno). Altohopen hett Robert Vaughn in mehr as tweehunnert Produkschonen mitspeelt.

Butendem hett Vaughn en Dokter in de Kommunikatschoonswetenschoppen maakt un weer politisch düchtig intresseert un engageert. Vaughn is en övertüügten Demokraat un weer en Fründ vun Robert F. Kennedy. 1972 hett he sien Dissertatschoon över de McCarthy-Tiet un ehr Utwirken op dat Showgewarf publizeert.

Robert Vaughn hett 1974 de Schauspelersche Linda Staab heiraat, weer dorvör aver mit de Schauspelersche Kathy Ceaton verheiraadt. De hett en Söhn Matthew, de sien Naam driggt, vun wegen dat he in den Gloven opwassen is, dat Robert Vaughn sien bioloogschen Vadder weer. Dat weer aver nich so. 

Vaughn is in’t Öller vun 83 Jahren an en akute Leukämie-Krankheit doodbleven.

 Filmografie (Utwahl) 
 Johr TitelSynchroonsnacker 1957 Hell’s Crossroads   1959 Good Day for a Hangingdt.: Der Henker wartet schon Herbert Stass 1959 The Young Philadelphiansdt.: Der Mann aus Philadelphia   1960 The Magnificent Sevendt.: Die glorreichen Sieben Rainer Brandt 1961 The Big Showdt.: Die große Attraktion Eckart Dux 1963-64 The Lieutenant, Feernsehreeg   1964-68 The Man from U.N.C.L.E., Feernsehreegdt.: Solo für O.N.C.E.L. Niels Clausnitzer (1. Synchro)Reinhard Kuhnert (2. Synchro) 1967 The Venetian Affairdt.: Mitternacht Canale Grande Herbert Stass 1968 Bullitt Niels Clausnitzer 1969 The Bridge at Remagendt.: Die Brücke von Remagen Niels Clausnitzer 1970 The Mind of Mr. Soamesdt.: Das zweite Leben des Mr. Soames Reinhard Kuhnert 1972-74 The Protectors, Feernsehreegdt.: Kein Pardon für Schutzengel Lothar Blumhagen 1974 The Towering Infernodt.: Flammendes Inferno Niels Clausnitzer (Kinofaten)Bodo Wolf (DVD) 1975 Le baby sitterdt.: Das ganz große Ding Henry Kielmann 1977 Washington: Behind Closed Doors, Feernseh-Minireegdt.: Washington – Hinter verschlossenen Türen Niels Clausnitzer 1977 Starship Invasionsdt.: Die Invasion der Raumschiffe   1978 Brass Targetdt.: Verstecktes Ziel Wolfgang Pampel 1980 Fukkatsu no hidt.: Overkill - Durch die Hölle zur Ewigkeit Edgar Ott 1980 Hangar 18dt.: Geheimsache Hangar 18 Rolf Schult 1980 Battle Beyond the Starsdt.: Sador – Herrscher im Weltraum Holger Hagen 1981 S.O.B.dt.: S.O.B. – Hollywoods letzter Heuler Edgar OttRolf Schult (2. Synchro) 1982 A Question of Honor, Feernsehndt.: Polizei-Komplott Helmo Kindermann 1983 Superman IIIdt.: Superman 3 – Der stählerne Blitz Rolf Schult 1983 The Return of the Man from U.N.C.L.E.: The Fifteen Years Later Affair, Feernsehndt.: Solo für Onkel: Thunderball Niels Clausnitzer 1983 Veliki transport   1983-84 Emerald Point N.A.S, Feernsehreeg   1986 Black Moon Risingdt.: Black Moon Rolf Schult 1986-87 The A-Team, Feernsehreegdt.: Das A-Team Friedrich Georg Beckhaus 1986 The Delta Forcedt.: Delta Force Lothar Blumhagen 1987 Skeleton Coastdt.: 24 Stunden bis zur Hölle Horst Stark 1987 Killing birds – uccelli assassini   1987 Nightstick, Feernsehn Reinhard Glemnitz 1987 Renegadedt.: Renegade – Terence Hill und der faulste Gaul der Welt Joachim Pukaß 1989 River of Deathdt.: River of Death – Fluß des Grauens Horst Schön 1990 Going underdt.: Die U-Boot-Akademie Erik Schumann 1995 Escape to Witch Mountaindt.: Die Flucht zum Hexenberg Niels Clausnitzer 1996 Joe’s Apartmentdt.: Joes Apartment – Das große Krabbeln Lothar Blumhagen 1997 Blue Moteldt.: Blue Motel – Der Fall Hawking Lothar Blumhagen 1997 Menno’s Minddt.: Terror im Computer   1998 BASEketballdt.: Die Sportkanonen Lothar Blumhagen 1998 McCinsey’s Islanddt.: McCinsey’s Island - Ein tierisches Duo Eckart Dux 2002 Silent Justicedt.: Silent Justice – Selbstjustiz Lothar Blumhagen 2003 Hoodlum & Son   2004-12 Hustle, Feernsehreegdt.: Hustle – Unehrlich währt am längsten Reinhard Kuhnert 2012 Coronation Street, Feernsehfolgen   2013 The Magnificent Eleven  

 Utteken 
Vaughn is in sien Loopbahn twölf mol för ansehn Filmpriesen vörslahn wesen, dorünner ok eenmol för den Oscar as Best Nevendorsteller för sien Rull in The Young Philadelphians. Wunnen hett he dree Priesen:
 1965: den Photoplay Award in de Kategorie An’n meisten schätzte männliche Star.
 1978: den Emmy in de Kategorie Rutragend anhollen Leistung vun en Nevendorsteller in en dramaatsch Reeg för Washington: Behind Closed Doors.
 1998: sien Steern op’n Walk of Fame.

 Borns 

 Weblenken 

Literatur vun un över Robert Vaughn in de Düütschen Natschonalbökeree

Kategorie:Mann
Kategorie:Börger von de USA
Kategorie:Schauspeler
Kategorie:Boren 1932
Kategorie:Storven 2016